[{"text_idx": "#000002", "text": "Llun dol wedi\u2019i gwneud gan yr artist"}, {"text_idx": "#000003", "text": "\u201cDwi yn Arlunydd Celf Gain o Gymru sy\u2019n defnyddio amrywiaeth o brosesau creadigol, paent, print, pwytho, ailwampio teganau a gwrthrychau a thecstilau dwi\u2019n dod ar eu traws i greu cerfluniau sy\u2019n ymwneud a\u0302\u2019r teimladau o ofn, gwrthod a cholli. Mae\u2019r gwaith yn defnyddio straeon a metaffor y tylwyth teg i gysylltu gyda phrofiadau emosiynol tywyllach y gwyliwr. Dwi\u2019n defnyddio doliau \u2013 babi moel, cyrff meddal gyda breichiau a choesau plastig, doliau tywod gyda phennau serameg \u2013 yn enwedig rhai a ddefnyddiwyd a rhai a adawyd ac y dof ar eu traws ar hap. Dwi ddim yn datgymalu pob tegan; dwi\u2019n cadw rhai fel yr oeddent pan ddes i ar eu traws er mwyn eu darlunio. Dwi\u2019n gwneud cofnod o\u2019r rhai a ddatgymalwyd drwy ddarlunio pob cam o\u2019r broses. Nod y gwaith datgymalu fforensig yma yw gweld beth sydd o dan yr wyneb cyn gwneud penderfyniad creadigol i ail-adeiladu. Wrth ailgylchu teganau a doliau rydych yn cipio ac yn newid eu stori\u0308au ac yn cysylltu\u2019r gwyliwr a\u0302 stori newydd. Mae hanes a pherthynas y gwylwyr a\u0302 doliau, teganau a stori\u0308au o\u2019u plentyndod yn effeithio ar eu profiad o\u2019r gwaith, yn creu gofod i ymgysylltu\u2019n bersonol a phreifat. Fel arlunydd a thrwy fy ngwaith does gen i ddim ofn ymchwilio i\u2019r cilfachau tywyll sydd angen eu diwygio. Yn ddiweddar, dwi wedi bod yn edrych ar beintio, eto gan weithio gyda haenau o\u2019r un thema sef trawma plentyndod\u201d"}]